પૂજ્ય ગુરૂદેવશ્રી ‘STAR OF INDIA’ માં લોકોની વસ્તીથી દૂર ‘જ્યાં લોકોની પગરવ પણ સંભળાય – એવી નીરવ શાંતિમાં.’ નિજ સ્વાધ્યાય – ધ્યાનમાં લીન રહેતા હતા. પરિવર્તન પહેલા પ્રવચન સાંભળવા આવતી હજારોની માનવ-મેદનીને સર્પકચુક્રિવત્ છોડી એકાન્તમાં સ્વાધ્યાય-ધ્યાન કરતા પૂજ્ય ગુરૂદેવશ્રી કાનજીસ્વામીને જોવા જૂના ભક્તો આવવા લાગ્યા. “પ્રભુ-પ્રભુ” કહીને પોકારતા એવા ભક્તો માનતા કે તેઓશ્રીએ જે કર્યું હશે તે સત્ય જ હશે. ઘણા લોકો આ પવિત્રાત્માની વાણી સાંભળી પ્રશ્નો પૂછીને સંતુષ્ટ થઈ મધ્યસ્થ થઈ જતા હતાં તથા નમ્રતાથી તેમનાં મસ્તક ઝૂકી જતાં. આ પ્રકારે ઘણો જનપ્રવાહ સોનગઢ આવવા લાગ્યો. ભક્તોના પરમ આગ્રહથી પૂજ્ય ગુરૂદેવશ્રીએ એકવાર પ્રવચન આપવાનો આરંભ કર્યો. આ “STAR OF INDIA” માં આંટા મારતાં પૂજ્ય ગુરૂદેવશ્રી કહેતા કે “અહા ! એક દ્રવ્ય બીજા દ્રવ્યનું કાંઈ કરતું નથી, એ વાતને કોણ માનશે ? આ સીસપેન (લાલ પેન્સિલ) થી અક્ષર લખાતા નથી એવું કોણ સાંભળશે ? ” તેના સ્થાને આજે હજારો મુમુક્ષુઓ દ્રવ્યની સ્વતંત્રતા ગ્રહણ કરતાં તૈયાર થઈ ગયા છે. તે પૂજ્ય ગુરૂદેવશ્રીની જ દેણ છે. એક નાની ટેકરી પર બનેલા નાનકડા બંગલા જેવું ઘર, જ્યાંથી ‘સ્વાનુભૂતિના મંગલનાદ’ ની ગર્જના થઈ, તે જાણે કે અનુભૂતિ તીર્થ ‘ભાવ સમ્મેદશિખર ધામ’ નું ઉદ્-ભવ ધામ ન હોય ! આ મકાનમાં પૂજ્ય ગુરૂદેવશ્રી ત્રણ વર્ષ, ત્રણ મહિના અને ત્રણ દિવસ સુધી રહ્યાં. આ ઐતિહાસિક સ્થળ જેમ હતું તેમ જ જાળવવામાં આવ્યું છે. આ સ્થાન મહા આદરણીય છે, કારણ કે અહીં થી જ લુપ્ત પ્રાયઃ જૈનધર્મનો અધ્યાત્મમાર્ગ વિ.સં.1991(ઈ.સ.1935) થી પુનઃ ઉદ્યોત થયો.